यहां के एक सामाजिक कार्यकर्ता ने बताया कि यह सडक 5 साल पहले बनी थी. यह जरबा सहित कई पंचायतों को जोडने वाली मुख्‍य सड़क है. आरोप है कि सड़क का निर्माण कार्य तत्‍कालीन विधायक जयप्रकाश भाई पटेल ने अपने करीबी रिश्‍तेदार की कंपनी को दिलाया था. सड़क निर्माण में बहुत लापरवाही बरती गयी. इसकी गुणवत्‍ता के साथ समझौता किया गया और सड़क कुछ ही समय बाद टूटने लगी. कंपनी के जिम्‍मे 5 साल तक सड़क का रखरखाव भी होता है, जो कभी नहीं किया गया. आज यह सड़क गांव वालों को हादसे का न्‍योता दे रही है.